Dunyoning eng janubiy qit’asidagi juda ham katta bo‘lgan yoriqning uzunligi 112 kilometr, eni – 100 metr, chuqurligi esa – 500 metrni tashkil qilmoqda, deb xabar berdi Live Science. Uning paydo bo‘lishi muzlikning asta-sekin parchalanib borayotgani va yaqin vaqt ichida maydoni deyarli 6,5 ming kvadrat kilometr bo‘lgan megaaysberg paydo bo‘lishini anglatadi. Yoriq Larsen muzligida paydo bo‘lgan. Mutaxassislarning taxminicha, Janubiy yarim sharda yoz kelsa, u yirik aysberg holatiga kelishi mumkin. Muzlikning parchalanishi esa erish jarayonini tezlashtirib, Antarktida qit’alar muzligining “asta-sekin surilib tushishi”ni chaqiradi. Bu esa oxir-oqibat Jahon okeani darajasini 82 santimetrga ko‘tarib yuboradi.